open-index/open-wikipedia-markdown huggingface dataset:
Farzane Agʻaipur

**Farzane Agʻaipur** () – eron dramaturgi, yozuvchi va faol. U siyosiy faol boʻlgan, senzuraga qarshi kurashadigan va soʻz erkinligini himoya qiladigan Eron Yozuvchilar Uyushmasining kengash aʼzosi boʻlgan.
Uning asosiy asarlari yaqin Eron siyosiy tarixiga oid tarixiy pyesalar va romanlardan iborat.
2006-yilda Shimoliy Amerika boʻylab gastrol safari chogʻida Agʻaipur 2006-yil 9-sentyabrda Toronto universiteti tarkibidagi oʻqituvchilar kolleji boʻlgan Ontario Taʼlimni Oʻrganish Institutida va oʻsha oyning oxirida Kvebek universiteti (Montreal)da maʼruza qilgan.

## Nashrlari
* *Sattor-i Qarah’dogʻī : namoyishnomah*, 1991 (fors tilida)
* *Park-i Atobak : namoyishnomah*, 1991 (fors tilida)
* *Hunar va davarī*, 1999 (fors tilida)
* *Riz̤a Xon dar yak namoyish-i ajīb*, 1999 (fors tilida)

## Manbalar

## Adabiyotlar
* 

## Havolalar
*  .
* Farzaneh Aghaeipour nashr etilgan asarlari roʻyxati
* Farzaneh Aghaeipour tarjimai holi
* Teatr rejissyorlari: Farzaneh Aghaeipour, Parstimes
*  Iran gazetasi.
Alirizo Alavitabar

**Alirizo Alavitabar** (; 1960-yilda tugʻilgan) – eron siyosatshunosi va yetakchi islohotchi ziyoli va yozuvchi.

U siyosiy fanlar doktori ilmiy darajasiga ega va Rejalashtirish va Taraqqiyot Instituti fakulteti aʼzosi.

Alavitabar *Eron Islomiy Ishtirok Fronti* aʼzosi va hozirda yopilgan *Sobh-e-Emruz* gazetasining sobiq bosh muharriri.

1990-yillarda Alirizo Alavitabar oʻzining jurnalistik ishi va Muhammad Xotamiy prezidentligi davridagi Ikkinchi Xordad Islohot Harakati siyosati haqidagi fikrlari tufayli mashhurlikka erishgan.

Alirizo Alavitabar 2002-yilda Eron rejimiga qarshi maqolalar nashr etgani uchun faoliyati taqiqlangan koʻplab jurnalistlar qatorida edi.

## Nashrlari/Asarlari
;Muharrirlik faoliyati:
* *Bahman*, 1996
* *Rah -e no*, 1998
* *Sobh-e-Emrooz*, 1999

## Manbalar

## Adabiyotlar

* 
* 
* 
* 
* 

## Havolalar
* Reporters Without Borders Annual Report 2004 – Iran
* Alireza Alavitabar nashrlari roʻyxati
* Eron rejimi tomonidan qamoqqa olingan jurnalistlar: Alireza Alavitabar. RSF
Qeysar Aminpur

**Qeysar Aminpur** (1959–2007; ) – eron shoiri. Aminpur inqilobdan keyingi Eron sheʼriyatining asoschilaridan biri hisoblangan bir qancha taniqli shoirlardan biri edi.

## Hayoti
Aminpur Eronning Xuziston ustoni markazi Dezful yaqinidagi Gatvand shahrida tugʻilgan. U poytaxt Tehronga ketishdan oldin boshlangʻich taʼlimni Dezfulda tamomladi va u yerdagi Tehron universitetida veterinariya tibbiyotini oʻrganishni niyat qilgan. Biroq, u bu fikridan qaytgan va 1978-yilda ijtimoiy fanlarni oʻrganishga qiziqib qolgan.

## Manbalar
Mahmud Musharraf Azad Tehroniy

**Mahmud Musharraf Azad Tehroniy** (; 1934-yil 9-dekabr, Tehron – 2006-yil 19-yanvar, Tehron) – zamonaviy fors shoiri boʻlib, **M. Azad** () taxallusi bilan tanilgan. Uning baʼzi sheʼrlari bir qancha eron qoʻshiqchilari tomonidan kuylangan.

## Sheʼriy toʻplamlari
Musharraf Azadning toʻrtta sheʼriy toʻplami mavjud: *Diar-e Shab* (Tun diyori), *Aaineh ha Tohist* (Oynalar boʻsh), *Gasideh-ye Boland-e Baad* (Shamning uzun qasidasi) va *Ba Man Tolu Kon* va 2000-yilda nashr etilgan *Gole Baage Aashnaai* sheʼriy toʻplami boʻlib, unda yuqoridagi kitoblardan olingan 482 ta va 108 ta yangi sheʼr joy olgan.

## Boshqa asarlari
Sheʼriy asarlardan tashqari, u oʻsmirlar va oʻspirinlar uchun taxminan 50 ta kitob yozgan. Quyida Musharraf Azad asarlarining baʼzilari keltirilgan:
* Karl Sandburg, sheʼrlar (Ahmad Karimi-Hakkak bilan hammualliflikda)
* Bob Dilan, qoʻshiqlar, ingliz tilidan tarjima (Saeed Parsian bilan hammualliflikda)
* Joan Baez, qoʻshiqlar, ingliz tilidan tarjima (Mani Salehi bilan hammualliflikda)
* Bob Marli, qoʻshiqlar, ingliz tilidan tarjima (Saeed Parsian bilan hammualliflikda)
* *Pikasso bilan hayot*, Françoise Jilot, Alireza Geran-Nazar tarjimasi, M. Azad tahriri
* *Parishadokht-e Sheʼr* (Sheʼr malikasi), Furugʻ Farruxzod hayoti va sheʼrlari
* *Hayot daraxti*, Mavlono Rumi sheʼrlar toʻplami, yosh eronliklar uchun oddiy fors tilida qayta yozilgan
* *Afsaneh-ye Shahan va Pahlevanan* (Shohlar va pahlavonlar afsonasi). (*Afsaneh-ye Shahan va Pahlavanan* butun seriyasi Musharraf Azad tomonidan hayotining oxirigacha tugatilgan. Birinchi jild Azad tirikligida nashr etilgan va qolgan seriyalar yaqin kelajakda nashr etilishi kutilmoqda.)

Uning koʻplab sheʼrlari Erondagi maktablar uchun fors adabiyoti darsliklarida qoʻllaniladi.

## Manbalar

## Havolalar
* 
* Uning baʼzi sheʼrlarining ingliz tiliga tarjimasi
* Sheʼrlar (fors tilida)
Highway to Hell (qoʻshiq)

**Highway to Hell** – Avstraliyalik rok guruhi AC/DC tomonidan ijro etilgan qoʻshiq. Bu guruhning „Highway to Hell“ (1979) albomidagi ilk trek boʻlib boʻlib, dastlab 1979-yil iyul oyida albom bilan bir kunda singl sifatida premyera qilingan.

Qoʻshiq Angus Young, Malcolm Young va Bon Scott tomonidan yozilgan boʻlib, gitara rifi uchun mualliflik huquqi Angus Youngga tegishlidir. AC/DC bir necha studiya albomlarini taqdim etgan va ularni tinimsiz, mashaqqatli gastrol safarlari orqali targʻib qilgan. Bu jarayonni Angus Young „Highway to hell“ deb taʼriflagan va shu asosda qoʻshiq nomi yuzaga kelgan.

## Yaratilish tarixi
Qoʻshiq A major tonida yozilgan. Uning nomi va matni doimiy gastrol safarlari va yoʻlda kechadigan hayotning mashaqqatli jihatlarini ifodalaydi. Sarlavhaga ilhom manbasi boʻlgan Canning Highway yoʻli Perth shahridagi Kwinana avtomagistralini Fremantle porti bilan bogʻlaydi hamda Bon Scottning sevimli pab va mehmonxonalaridan bir nechtasi, shu jumladan Raffles Hotel ham aynan shu koʻchada joylashgan.

Malcolm Youngning eslashicha: „Har kuni hayolda yuzlab rifflar paydo boʻlardi. Lekin biz oʻsha birini eshitib, „Bu boshqalariga qaraganda yaxshi“ deb oʻyladik. U qolganlaridandan keskin ajralib turardi“.

Cashbox nashri qoʻshiqni „ibtidoiy gitara rokining larzaga soluvchi naʼmunasidir“ deya taʼriflab, undagi „oddiy, biroq samarali riff“ va „jasoratli vokal“ni alohida qayd etgan. Record World esa „gʻuvillagan vokallar ochiqchasiga yangraydigan gitara ovozi bilan qoʻshilib, oddiy, yuqori kuchlanishli, rok-n-roll kayfiyatini yaratadi“, deya yozgan.

Singl Germaniya singllar chartida 45 hafta davomida saqlanib, 19-haftasida 30-oʻringacha koʻtarilgan. Qoʻshiq chiqarilganidan olti oydan koʻproq vaqt oʻtib, Bon Scott doʻstining mashinasi orqa oʻrindigʻida oʻlik holda topilgan.

## Chartlar

## Manbalar
Grinders

**Grinders** – ingliz koʻcha moda oyoq kiyimlarini ishlab chiqaruvchi firma. Brend egasi ingliz kompaniyasi Grandstand Footwear LTD.

## Tarixi
Grinders firmasi 1965-yilda tashkil etilgan. Noformal yoshlar auditoriyasiga yoʻnaltirilgan mahsulotlari tufayli Grinders brendi tez orada nafaqat Buyuk Britaniyada, balki butun dunyoda ham mashhurlikka erishgan. Dr. Martens singari, hozirda Grinders ham Xitoyda ishlab chiqariladi. Biroq Grinders hali ham NPS factory (Solovair) fabrikasida British Boot Co va Urbanator doʻkonlari uchun etiklar ishlab chiqarishda davom etmoqda. Bu esa Grinders etiklari britan ishlab chiqarilishi ham mumkinligini anglatadi.

Rossiyada Grinders modasi 1990-yillarning birinchi yarmi dan 2000-yillarning boshigacha mavjud boʻlgan. Yuqori boʻyinli va metall uchi bilan mustahkam etiklar oʻsha davr yoshlar orasida juda mashhur edi. Bejiz emas, oʻsha yillardagi „Prostye istiny“ teleserialida bosh qahramonlardan biri Maksim Egorov „Grinders“ laqabi bilan tanilgan.

## Submadaniyat
Grinders’ning „ogʻir“ liniyasining ajralib turuvchi jihati – etikning old qismidagi metall qoplama (yoshlik jargonida u „stakan“ deb ataladi) boʻlib, mashinasozlik, qurilish va quyma ishlab chiqarishdagi ish kiyimlariga oʻxshash tarzda yaratilgan. Bu etiklar bir nechta submadaniyatlarda mashhur: skinheadlar, punklar, gotlar va metallistlar, ularning kiyim uslubida ham ogʻir etiklar ustunlik qiladi.

Grinders etiklarining mashhurligiga katta taʼsir koʻrsatgan omillardan biri, bu brendning oyoq kiyimlarini Guns N' Roses, The Prodigy, E17 kabi mashhur guruhlar, shuningdek Aleksandr Novoselov, pank-guruh Keksoidy, rep ijrochisi PolyMerchick va boshqa koʻplab sanʼatkorlar kiyishgan.

## Modellar
* Western – „kovboycha“ uzun boʻyinli, uchi oʻtkir etiklar;
* Biker – baykerlar uchun oyoq kiyimlari (boʻyni toʻpiqdan balandroq, uchi oʻtkir yoki yumaloq);
* Classic – klassik Grinders modellari, shnur teshiklari soni 8 (Baron) dan 20 (King) gacha;
* Street – Hustler, Chopper va Grindstone modellari;
* Work – poʻlat uchi va tagcharmining bir qismi mustahkamlangan;
* Boxer – uch teshikli etiklar;
* Ripper – krossovkalar.

## Manbalar
Farjam Behnam

**Farjam Behnam** (1966-yilda Tehron, Eronda tugʻilgan) – muharrir, tadqiqotchi va *[[Eron Almanaxi]]* asoschisi.

U 1998-yilda *Eron Sadosi*ga qoʻshildi va muharrir va tarjimon sifatida ish boshladi. 2000-yilda u oʻz kompaniyasi va veb-saytini ishga tushirdi, u hali ham onlayn faoliyat yuritadi.

Vashingtondagi BMT Qochqinlar Kongressi delegati etib saylangan. Delegat sifatida janob Behnam Virjiniya shtatidagi qayta joylashtirilgan qochoqlarning vakili hisoblanadi.

## Nashrlari
* Eron Almanaxi va Faktlar kitobi 2003 & 2007 – 2008 muharriri.
* Eron Kimlar Olami 2000, 2003, 2006 & 2008 muharriri va tarjimoni.
* Eron va Buyuk Britaniyada nashr etilgan Eron Sadosi oylik siyosiy byulletenining tarjimoni va hissa qoʻshuvchilaridan biri.
* Eron haqidagi Eron Almanaxi oylik siyosiy byulletenining muharriri va nashriyotchisi.
* Buyuk Britaniyada joylashgan Iran-e Farda TV yangiliklari uchun hisobotlar
* Virjiniya, AQSh Qochqinlar Kongressi delegati (BMTQ)

## Manbalar

## Havolalar
* adinebook.com
* npec-web.org
* 
* http://www.unicef.org/Iran/IRN_resources_Printed_E-library_eng.xls 
* http://www.theisraelproject.org/atf/cf/…741E…/POLICYFOCUS84.PDF
* http://www.ketab.ir/DesktopDefault.aspx?TabID=3567
* http://www.zanschool.org/English/spip.php?article107&debut…15
* http://www.ir/glossaries/instance.php?id=345625&gid=4
* http://www.njscvva.org/…/2008%2006%2015%20-%20Consequences%20of%20Preventive%20Military%20Action%20
* http://www.worldcat.org/oclc/1039995
* http://www.ir/profile.aspx?id=4064
* http://www.iranalmanac.com 
* http://www.ketab.ir/DesktopDefault.aspx?TabID=3564
* http://www.isbn.ir/DesktopDefault.aspx?TabID=3564&Site…fa
* http://www.alimama.com/alexa/iranalmanac.com/
* http://www.iranalmanac.com/who/biography.php?id=216 
* http://www.adinebook.com/gp/product/9649383360
* Eron Almanaxi
Puran Farroxzod

**Puran Farroxzod** (; 1933-yil 4-fevral – 2016-yil 29-dekabr) – eron yozuvchisi, shoiri, dramaturgi va ensiklopedist. U „Eron va dunyodagi ayollar madaniyat arboblar ensiklopediyasi“ muallifi boʻlib, bu Eronning birinchi keng qamrovli ayollar ensiklopediyasi hisoblanadi.

U Turon Vaziri Tabar (Tehron va Kashitbarda tugʻilgan) va polkovnik Muhammad Farroxzodning (Tafreshning Bazargan qishlogʻidan taʼlim olgan, sheʼrni sevuvchi leytenant) qizi edi. Puran Farroxzod bolaligini Novshahr va boshqa shaharlarda oʻtkazgan hamda Tehronda oʻsgan. U va uning aka-ukalari maktabga borishdan oldin oʻqishni oʻrganishgan va kitob oʻqishga odatlanishgan. 1931-yilda uning otasi Novshahrdan Tehronga koʻchib oʻtdi va Farroxzod Jaleh va Soroush boshlangʻich maktabida oʻqidi, bu vaqt davomida uning adabiy isteʼdodi namoyon boʻldi. U, shuningdek, 9 yoshidan boshlab uyda oʻqituvchi bilan ingliz tilini oʻrgangan va Parvin Madaniyat Uyushmasi va Eron-AQSh Assotsiatsiyasida davom ettirgan.

## Oila
Farroxzodning aka-ukalari shoir Furugʻ Farruxzod va estrada ijrochisi Fereydun Farruxzod edi.
Uning ikki qizi bor edi: Alaleh va Afsaneh.

## Manbalar

## Havolalar
* FAFND.ORG Farruxzod Jamgʻarmasi rasmiy veb-sayti Kanadaning Vankuver shahridagi ikkinchi qizi (Laleh Bahman) tomonidan boshqariladi.
* Rasmiy veb-sayt
Edeb

**Abdulloh Beg ibn Ahmad Beg Bobomiriy Misboh al-Devon** yoki **Edeb** (, 1860–1918-yillarda yashagan) – sevgi, jumladan erotizm mavzusiga bagʻishlangan sheʼrlari bilan tanilgan kurd shoiri.

## Hayoti
Edeb 1860-yilda Eronning Bukan shimoli-sharqidagi Armani Bolagʻi qishlogʻida mahalliy Mokriy hukmdorlaridan boʻlgan zodagon oilada tugʻilgan. U mahalliy masjidda tahsil olgan, soʻngra bir yil Tehronda yashagan. U besamar hayot kechirgan, sayohat qilgan, musiqa, rassomlik va sheʼriyat bilan shugʻullangan. U sherigi Shohzoda Muhammad Ali Mirza tomonidan Misboh al-Devon unvoni bilan taqdirlangan. 30 yoshida u kasal boʻlib, asta-sekin falaj bilan ogʻrigan.

## Sheʼriyati
U kurd tilida yozgan va uning sheʼriyatidagi aruz, ramzlar, tasvirlar va soʻz boyligi anʼanaviy kurd va fors sheʼriyati qonunlariga amal qilgan. Uning sheʼriyatidagi asosiy mavzu sevgi boʻlib, unda erotizm mavzulari ochiq yozilgan. Uning kam sonli asarlari nashr etilgan.

## Yana qarang

* Kurd olimlari roʻyxati

## Manbalar
Ehsan Mehrabiy

**Ehsan Mehrabiy** 1978-yilda tugʻilgan, *Hambastegi, Etemad* va *Etemad Melli* kabi islohotchi gazetalarda ishlagan eronlik jurnalist. Jurnalistlik faoliyatidan tashqari, u qurilish muhandisligi sohasida ham tajribaga ega. Qamoqqa olingan paytda Mehrabiy Erondagi *Farhixtegan* gazetasida muxbir sifatida ishlagan.

## Hukumat bilan munosabatlar
Mehrabiy 2010-yil 7-fevralda boshqa jurnalistlar guruhi bilan birga qamoqqa olingan. U 2010-yil 2-mayda Evin qamoqxonasidan ozod qilingan. Islomiy Inqilob Sudi Mehrabiyni bir yillik qamoq jazosiga hukm qilgan, bu jazoga 2011-yil yanvar oyida tortilgan.

## Manbalar
Ivazzade Halil posho

**Ivazzade Halil posho** (1724–1777) – 1769-yilda Usmoniylar imperiyasi bosh vaziri lavozimida xizmat qilgan davlat arbobi. Yana bir bosh vazir Ivaz Mehmed poshoning oʻgʻli. Kelib chiqishi albanlardan boʻlgan.

Halil posho *Serdar-i ekrem* (armiya qoʻmondoni) unvoni bilan rus urushlarida qatnashgan.

Harbiy xizmatdan ozod etilgandan soʻng, Eğriboz Sanjagi (Sharqiy-Markaziy Yunoniston), Bosniya viloyati, Salonika viloyati va Sivas viloyati hokimi etib tayinlangan.

## Manbalar
Abdulhaq al-Hoshimiy

**Abdulhaq al-Hoshimiy** (1884 – 1972) – 20-asrda Hindiston yarimorolida yashagan ulamo, muhaddis, notiq va yozuvchi. Koʻplab zamonaviy ulamolarning ustozi edi.
## Manbalar
Katta terror

**Katta terror** – 1937—1938-yillarda SSSRda eng ommaviy siyosiy (stalincha) qatagʻonlar davrini tavsiflovchi zamonaviy tarixshunoslik atamasi. Ilmiy doiralarda terrorning sabablari toʻgʻrisida hamon yagona fikr mavjud emas. Koʻpchilik tarixchilar Stalinni qatagʻonlarni tashkil etish va oʻtkazishda hal qiluvchi rol oʻynagan deb hisoblaydilar.
## Manbalar

## Havolalar
Abdussomad

**Abdussomad Batubara** (1977-yil 18-mayda tugʻilgan) – indoneziyalik islom voizi, olim. Riau shahridagi Sulton Syarif Qosim II Davlat Islom universitetida (UIN Suska) oʻqituvchi boʻlib ishlagan.

## Manbalar
Naili Abdullah Pasha

**Naili Abdulloh posho** (1758-yil avgustda vafot etgan) – Usmoniylar imperiyasi bosh vaziri.

Turk naslidan boʻlgan Naili Abdulloh posho Konstantinopolda tugʻilgan va Usmoniylarga xizmat qila boshlagan. Bir necha kichik lavozimlardda faoliyat olib borganidan soʻng 1747-yilda (Sulton Mahmud I hukmronligi davrida) *reis ül-küttab* (bosh kotib, oʻsha davrda tashqi ishlar vaziriga oʻxshash lavozim) etib tayinlangan. Oradan 8 yil oʻtib, 1755-yil 19-may kuni (Sulton Usmon III hukmronligi davrida) bosh vazir lavozimiga tayinlangan. Biroq Usmon III zaif sulton boʻlib, Naili Abdullohning raqibi boʻlgan Nişancı Ali poshoning taʼsirida edi. Shu sababdan sulton Naili Abdulloh poshoni oradan atigi 3 oy oʻtgach, 1755-yil 24-avgust kuni lavozimidan chetlatgan. Shundan soʻng u Crete hokimi etib tayinlangan. 3 yil oʻtib, oʻz iltimosiga binoan hozirgi Saudiya Arabistonining Jidda shahri hokimi etib tayinlangan. Ammo 1758-yil avgustida Jiddaga ketayotgan chogʻida yoʻlda Madinada vafot etgan.

## Yana qarang
* Osmanlar buyuk vizierlari roʻyxati

## Manbalar
Divitdar Mehmed Emin posho

**Divitdor Mehmed Emin Pasha** (shuningdek, Divitdor Emin Mehmed posho, Emin Mehmed posho yoki Muhammad posho Amin nomlari bilan ham tanilgan, 1753-yilda vafot etgan) – Usmoniylar davlat arbobi, 1750-yildan 1752-yilgacha Usmoniylar imperiyasining bosh vaziri boʻlib xizmat qilgan. Shundan soʻng 3 yilga Crete orolining Retimnon shahriga surgun qilingan.

Surgundan qaytgach, 1753-yilda Misr hokimi etib tayinlangan. Misr hokimi lavozimini egallaganidan bir (1753-yil may) yoki ikki oydan soʻng (1753-yil avgust) Qohirada vafot etgan va Shofiʼiy ziyoratgohi va qabri yonida dafn etilgan.

## Yana qarang
* Usmoniylar imperiyasi Buyuk vazirlarining roʻyxati

## Manbalar
Koca Yusuf posho

**Koca Yusuf posho** – Usmoniylar davlat arbobi. 1786-yil 25-yanvardan 1789-yil 28-maygacha (Sulton Abdulhamid I hukmronligi davrida) bosh vazir lavozimida, 1789-yil 19-dekabrdan keyin esa Kapudan posho (Usmoniylar dengiz floti bosh qoʻmondoni) sifatida xizmat qilgan. Soʻngra yana bosh vazirlikka qaytib, 1791-yil 12-fevraldan 1792-yil oʻrtalarigacha (Sulton Salim III hukmronligi davrida) faoliyat yuritgan. Oʻz davrining eng yaxshi Usmoniy qoʻmondonlaridan biri.

Yusuf posho gruzin millatiga mansub boʻlib, islom dinini qabul qilgan. Peloponnesse hokimi sifatida ham xizmat qilgan.

## Yana qarang
* Usmoniylar imperiyasi Buyuk vazirlarining roʻyxati
## Manbalar
Futbol boʻyicha 2027-yilgi U-20 jahon chempionati

**2027-yilgi FIFA U-20 Jahon chempionati** – FIFAga aʼzo assotsiatsiyalarining 20 yoshgacha boʻlgan erkaklar milliy terma jamoalari oʻrtasida oʻtkaziladigan, yoshlar futboli boʻyicha xalqaro musobaqaning 25-turniri boʻladi. Bu turnir 1977-yilda FIFA Yoshlar Jahon chempionati nomi bilan boshlangan va har ikki yilda bir marta oʻtkazib kelinmoqda. Musobaqa ilk bor Ozarbayjon va Oʻzbekiston tomonidan hamkorlikda oʻtkaziladi. Ikkala mamlakat ham ikkinchi marta FIFA turniriga mezbonlik qilmoqda: Ozarbayjon 2012-yilgi FIFA U-17 ayollar Jahon chempionatini, Oʻzbekiston esa 2024-yilgi FIFA futzal Jahon chempionatini oʻtkazgan. Bu, shuningdek, FIFA tarixidagi birinchi hamkorlikda oʻtkaziladigan yoshlar turniri hamda 2023-yilgi FIFA ayollar Jahon chempionatidan keyin ikki xil konfederatsiyaga mansub mamlakatlar tomonidan birgalikda oʻtkaziladigan ikkinchi turnir boʻladi.

## Mezbon tanlovi
2025-yil 2-oktyabr kuni Shveysariyaning Syurix shahrida boʻlib oʻtgan FIFA Kengashi yigʻilishidan soʻng Ozarbayjon va Oʻzbekiston 2027-yilgi 20 yoshgacha boʻlganlar oʻrtasidagi Jahon chempionati mezbonlari etib tayinlandi.

## Malakali jamoalar
Final turniriga jami 24 ta jamoa yoʻllanma oladi. Mezbon sifatida avtomatik ravishda yoʻllanma olgan Ozarbayjon va Oʻzbekistondan tashqari, qolgan 22 ta jamoa oltita alohida qitʼa musobaqalaridan saralanadi. 2025-yil 2-oktyabrda FIFA Kengashi FIFA yoshlar turniri uchun ilk bor qitʼalararo pley-off seriyasini oʻz ichiga olgan oʻzgartirilgan yoʻllanmalar taqsimotini tasdiqladi. Mezbon davlat uchun yoʻllanma toʻgʻridan-toʻgʻri ularning konfederatsiyasiga ajratilgan kvotalardan olinadi.

* OFK (Osiyo): 5 ta yoʻllanma (shu jumladan Oʻzbekiston)
* CAF (Afrika): 4 ta yoʻllanma
* KONKAKAF (Shimoliy Amerika, Markaziy Amerika va Karib havzasi): 4 ta yoʻllanma
* CONMEBOL (Janubiy Amerika): 4 ta yoʻllanma
* OFC (Okeaniya): 1 ta yoʻllanma
* UEFA (Yevropa): 5 ta yoʻllanma (shu jumladan Ozarbayjon)
* Konfederatsiyalararo pley-off turniri: 1 ta yoʻllanma
Toʻrt jamoadan iborat pley-off turniri musobaqaning soʻnggi yoʻllanmasini belgilaydi. Pley-off yoʻllanmalari taqsimoti quyidagicha:
* OFK (Osiyo): 1 ta yoʻllanma
* KONMEBOL (Janubiy Amerika): 1 ta yoʻllanma
* OFC (Okeaniya): 1 ta yoʻllanma
* UEFA (Yevropa): 1 ta yoʻllanma
Musobaqa markazlashgan joyda oʻtkaziladi va ikkita yagona oʻyinli yarim final hamda final bosqichidan iborat boʻladi. Final gʻolibi Jahon chempionatiga yoʻllanma oladi.

## Manzillar
Har bir mamlakat 26 ta oʻyinga mezbonlik qilishi kutilmoqda. Bular orasida guruh bosqichining 18 ta oʻyini, 1/8 finalning 4 ta uchrashuvi, 2 ta chorak final va bitta yarim final mavjud. Boku shahrida final bahsi, Toshkentda esa ochilish marosimi hamda uchinchi oʻrin uchun oʻyin oʻtkaziladi.

## Manbalar

## Havolalar
Eois nigrosticta

**Eois nigrosticta** — Geometridae oilasiga mansub kuya turi. Ushbu tur Kolumbiyada uchraydi.
## Manbalar
Vogue (jurnal)

**Vogue** (barchasi katta harflar bilan yoziladi), shuningdek, **American Vogue** nomi bilan ham tanilgan oylik moda jurnali boʻlib, yuqori moda, goʻzallik, madaniyat, turmush tarzi va podium yangiliklari yoritiladi. Condé Nast ommaviy axborot vositalari kompaniyasining global VOGUE media toʻplamining bir qismi. Uzoq yillar davomida jurnalning bosh muharriri boʻlib kelgan Anna Wintour tez orada lavozimini tark etadi va uning oʻrnini Chloe Malle egallaydi va „Tahririy kontent rahbari“ga aylanadi. Biroq Wintour global darajada *Vogue* va *Condé Nastning* boshqa nashrlari hamda platformalarini nazorat qilishni davom etadi.

*Vogue* jurnali bosh ofisi Lower Manhattan hududidagi Ozodlik minorasi binosida joylashgan. Jurnal 1892-yilda haftalik gazeta sifatida chiqarila boshlagan, keyinchalik oylik jurnal shakliga oʻtgan. Asos solinganidan beri *Vogue* jurnali oʻz sahifalarida koʻplab aktyorlar, musiqachilar, modelllar, sportchilar va boshqa mashhur shaxslarni namoyish qilib kelmoqda.

*British Vogue* yaʼni Britaniya nashri 1916-yilda ishga tushirilgan boʻlib, *Vogue* jurnalining birinchi xalqaro tahririyati hisoblanadi. Italiyancha nashri hisoblanuvchi *Vogue Italia* esa dunyodagi eng nufuzli moda jurnali sifatida eʼtirof etilgan. 2025-yil mart oyi holatiga koʻra, *Voguening* 28 ta xalqaro nashri mavjud. Ulardan 11 tasi Condé Nast tomonidan bevosita chop etilad. Ular: *British Vogue*, *Vogue Arabia*, *Vogue Hong Kong*, *Vogue Deutsch*, *Vogue España*, *Vogue France*, *Vogue India*, *Vogue Italia*, *Vogue Japan*, *Vogue México y Latinoamérica* va *Vogue Taiwan*. Qolgan 16 ta nashr esa *Vogue* litsenziyasi asosida chop etiladi.

## Tarixi
*Vogue* Amerika modasi va madaniyatiga oid jurnal hisoblanadi. Jurnal yiliga 10 marta nashr etiladi, bunda yanvar/fevral (qishki) va iyun/iyul (yozgi) sonlari qoʻshma holda chiqariladi.

Dastlab *Vogue* haftalik nashr sifatida chiqarila boshlangan, keyinchalik 1910-yildan boshlab ikki haftada bir marta chop etilgan (1910–1944-yillarda yiliga 24 ta son, 1945-yilda 22 ta son, 1946–1947-yillarda yiliga 23 ta son, 1948–1972-yillarda yiliga 20 ta son). 1973-yildan jurnal oylik nashrga aylangan va yiliga 12 ta soni chop etilgan. 2020-yildan iyun va iyul sonlari qoʻshib chiqarila boshlandi, 2023-yildan esa yanvar va fevral sonlari ham birlashtirildi.

Jurnal 1892-yilda Arthur Baldwin Turnure tomonidan asos solingan, 1909-yilda esa hozirgi noshir Condé Nast uni sotib olgan.

### Aylanmasi

### Muharrirlar

## Galereya

Fayl:VogueMagazine13Feb1908.jpg|*Vogue* 1908-yilda
Fayl:Cover_of_Vogue,_July_1914.jpg|*Vogue* 1914-yilda
Fayl:VogueMagazine15Oct1920.jpg|*Vogue* 1920-yilda
Fayl:DeMeyerVogueIllustrations.jpg|*Vogue* jurnalida 1920-yilda Adolph de Meyer tomonidan chizilgan illyustratsiya
Fayl:VogueMagazine15Jul1926.jpg|*Vogue* 1926-yilda
Fayl:Foulard_Charvet_1926.jpg|*Vogue* jurnalidagi illyustratsiya, 1926-yil


## Manbalar

## Havolalar
*
Eois numeria

**Eois numeria** — Geometridae oilasiga mansub kuya turi. Tur ilk bor Herbert Druce tomonidan 1892-yilda tavsiflangan. Ushbu tur Gvatemalada uchraydi.
## Manbalar
Seyyid Abdulloh posho

**Seyyid Abdulloh posho** (**Boynueğri Seyyid Abdulloh posho** – „Qishiq boʻyinli“ nomi bilan ham tanilgan, 1761-yil martda Halabda vafot etgan) – Usmoniylar davlat arbobi. 1747—1750-yillarda bosh vazir boʻlib xizmat qilgan. Shuningdek, Kipr (1745–46, soʻngra 1746–47), Rakka (1746), Konya (1750), Bosniya (1750–51), Misr (1751–52), Diyorbakir (1752–60) va Halab (1760) hokimi boʻlgan.

Abdulloh posho Karkukda tugʻilgan. U Avloniy Seyyid Hasan ogʻaning oʻgʻli boʻlib, otasi undan avval Usmoniylar imperiyasining oliy diniy lavozimi shayx ul-islom boʻlib xizmat qilgan. Posho yoshligida Enderun saroy maktabida tahsil olgan va 1745-yil dekabrida vazir unvoniga tayinlangan.

Abdulloh posho 1760-yil mart oyida Halab hokimi lavozimida xizmat qilayotgan paytda vafot etgan.

## Yana qarang
* Usmoniylar imperiyasi Buyuk vazirlarining roʻyxati

## Manbalar
Eois nucula

**Eois nucula** — Geometridae oilasiga mansub kuya turi. Ushbu tur Panamada uchraydi. Uni birinchi marta Druce, 1892-yilda tavsiflagan.
## Manbalar
Eois chasca

**Eois chasca** — Geometridae oilasiga mansub kuya turi. Ushbu tur Ekvador va Kolumbiyada uchraydi.

## Kenja turlari
**Eois chasca chasca* (Ecuador)
**Eois chasca oculata* (Dognin, 1919) 
## Manbalar
Madhusudan (film)

**Madhusudan** — 1941-yilda rejissyor Balwant Bhatt tomonidan suratga olingan Bollywood filmi. Filmda Badri Prasad bosh rolni ijro etgan.

## Manbalar

## Havolalar
*
Eois paulona

**Eois paulona** — Geometridae oilasiga mansub kuya turi. Ushbu tur asosan And togʻlarining sharqiy hududida uchraydi.
## Manbalar
Anna Wintour

**Dame Anna Wintour** (1949-yil 3-noyabrda tugʻilgan) – britan va amerikalik media-menejer, 1988-yildan 2025-yilgacha *[[Vogue (jurnal)|Vogue]]* jurnalining bosh muharriri sifatida faoliyat yuritgan. Shuningdek, 2020-yildan beri Condé Nast kompaniyasining global kontent boʻyicha bosh direktori lavozimida ishlaydi va kompaniyaning butun dunyodagi nashrlarini boshqaradi, shu bilan birga badiiy direktor vazifasini ham bajaradi. *Vogue* jurnalining global tahririyat direktori. Oʻziga xos uslubidagi soch turmagi va qora koʻzoynaklari bilan nashriyotchilik sohasida eng qudratli ayol sifatida tan olinadi va moda olamida muhim shaxsga aylangan. 1990-yillardan beri Manhattandagi yuqori darajadagi yillik moda marosimi Met Gala xalqaro moda namoyishining bosh raisi sifatida faoliyat olib boradi. Yangi moda tendensiyalarini ilgʻab olish mahorati uchun maqovlarga sazovor boʻlib keladi, biroq oʻzining sovuqqon va talabchan shaxsiyati bilan tanqid ham qilinadi.

Otasi Charles Wintour 1959-yildan 1976-yilgacha Londondagi *Evening Standard* gazetasining bosh muharriri boʻlib ishlagan va gazetaning oʻsha davr yoshlari uchun qanchalik dolzarb boʻlishi haqida qizi bilan maslahatlashib turgan. Anna oʻsmirlik chogʻidayoq modaga qiziqa boshlagan va uning moda jurnalistikasi sohasidagi faoliyati 2 britan jurnali orqali boshlangan. Keyinchalik u AQShga koʻchib oʻtdi va *New York* hamda *House & Garden* jurnallarida ishladi. Soʻng Londonga qaytib, 1985–1987-yillarda *British Vogue* jurnalining bosh muharririga aylandi. Oradan bir yil oʻtib, Nyu-Yorkdagi *Vogue* nashrining boshqaruv ishlarini oʻz qoʻliga oldi va koʻpchilik turgʻun holatda deb bilgan jurnalni qayta jonlantirdi. Uning jurnalni moda sanoatini shakllantirish vositasi sifatida ishlatishi doimo munozaralarga sabab boʻlgan. Hayvon huquqlari himoyachilari uni moʻynani targʻib qilgani uchun tanqid qilgan boʻlsa, boshqa tanqidchilar esa uni ayollik va goʻzallikning erishib boʻlmas tasvirini ilgari surayotganlikda ayblashgan.

Uning sobiq shaxsiy yordamchisi Lauren Weisberger 2003-yilda *The Devil Wears Prada* nomli bestseller *roman à clefni* yozdi, keyinchalik bu asar asosida 2006-yilda muvaffaqiyatli film ham suratga olindi, unda Meryl Streep bosh rolni ijro etgan. Filmda Miranda Priestly obrazi Anna Wintourga asoslab ishlangan deb hisoblaniladi. 2009-yilda esa R. J. Cutlerning *The September Issue* hujjatli filmi chiqarilib, unda dastlab Wintourning *Voguedagi* muharrirligi asosiy eʼtibor markazida edi, biroq suratga olish jarayonida filmning diqqat markazi, asosan, ijodiy jamoalar va yuqori lavozimli moda muharrirlariga qaratildi.

## Manbalar

## Havolalar

*
Mahakavi Kalidas (1942-yilgi film)

**Mahakavi Kalidas** — 1942-yilda rejissyor Niren Lahiri tomonidan suratga olingan Bollywood filmi.

## Manbalar

## Havolalar
*
Eois parva

**Eois parva** — Geometridae oilasiga mansub kuya turi. Ushbu tur Kolumbiya va Kosta-Rikada uchraydi.
## Manbalar
Eois cedon

**Eois cedon** — Geometridae oilasiga mansub kuya turi. Tur ilk bor Herbert Druce tomonidan 1892-yilda tavsiflangan. Ushbu tur Gvatemalada uchraydi.
## Manbalar
Eois obliviosa

**Eois obliviosa** — Geometridae oilasiga mansub kuya turi. Ushbu tur Borneoda uchraydi. Tabiiy yashash muhiti pasttekislik oʻrmonlari va past togʻ oʻrmonlaridan iborat.
## Manbalar
Aleksandr Hamidov

**Aleksandr Hamidov** (1987-yil 15-avgustda tugʻilgan) — oʻzbekistonlik xalqaro toifadagi boks hakami . U Oʻzbekiston boks federatsiyasi hakamlar qoʻmitasi raisi hisoblanadi. Faoliyati davomida Osiyo va jahon chempionatlari, Hamdoʻstlik oʻyinlari, Olimpiya oʻyinlari saralash bosqichlari hamda yirik xalqaro turnirlarda hakamlik qilgan. Xalqaro boks assotsiatsiyasi (IBA)ning 3 yulduzlik hakami hisoblanadi.

## Faoliyati
Aleksandr Hamidov 2014-yildan boshlab xalqaro musobaqalarda ring hakami sifatida ishlaydi. Quyida u hakamlik qilgan ayrim yirik musobaqalar keltiriladi (yillar boʻyicha):

* **2016-yil** — Bolgariya: xalqaro turnir *Strandja*; Latviya: xalqaro turnir *Riga Open*; Litva: xalqaro turnir *Dana’s Poznikas*.
* **2017-yil** — Toshkent (Oʻzbekiston): Osiyo chempionati; Tailand: Osiyo chempionati; Filippin: Osiyo chempionati; Germaniya, Gamburg: Jahon chempionati; Xitoy: *China Open* xalqaro turniri; **[[:en:World_Series_of_Boxing|WSB]]** musobaqalarida hakamlik qilgan.
* **2018-yil** — Hindiston: ayollar jahon chempionati; Avstraliya: Hamdoʻstlik oʻyinlari; Rossiya (Qozon, Sankt-Peterburg), Qozogʻiston, Kuba: *World Series of Boxing* bosqichlari; Tailand: Osiyo chempionati.
* **2019-yil** — Tailand: Osiyo chempionati; Kuvayt: Osiyo chempionati; BAA, Fujayra: Osiyo chempionati; Rossiya, Yekaterinburg: Jahon chempionati.
* **2020-yil** — Senegal: Olimpiya saralash musobaqasi; Buyuk Britaniya, London: Olimpiya saralash musobaqasi.
* **2021-yil** — BAA, Dubay: Osiyo chempionati; Polsha: yoshlar oʻrtasida jahon chempionati; Fransiya: Olimpiya saralash musobaqasi; Chernogoriya: *Adriatic Pearl* xalqaro turniri; Serbiya, Belgrad: Jahon chempionati.
* **2022-yil** — Iordaniya, Amman: Osiyo chempionati; Ozarbayjon, Boku: Ozarbayjon chempionati; Qirgʻiziston, Bishkek: Qirgʻiziston kubogi; Kuvayt: xalqaro turnir; Rossiya, Vladivostok: *Children of Asia Games*; Toshkent: Osiyo chempionati.
* **2023-yil** — Serbiya: Yevropa chempionati; Kamerun, Yaounde: Afrika chempionati.
 
***2024-yil** — Serbiya, Belgrad: Yevropa erkaklar va ayollar oʻrtasida oʻtkazilgan EUBC Kattalar chempionati; Ozarbayjon, Boku: Great Silk Way xalqaro turniri; Oʻzbekiston, Toshkent: Professional Boks Oqshomi (IBA); Tojikiston, Dushanbe, Xalqaro boks kechasi; Tailand, Bangkok: Thailand Open xalqaro turniri.
***2025-yil** — Tailand, Bangkok: Thailand Open xalqaro turniri  
## Yutuqlari
Aleksandr Hamidov 2017-2018-yillarda Osiyoda yilning eng yaxshi boks hakami unvonini qolga kiritgan

* 2018-yilda Tailanddagi Osiyo chempionatida **“Eng yaxshi hakam”** sifatida eʼtirof etilgan.
* 2021-yilda Dubaydagi Osiyo chempionatida **“Eng yaxshi hakam”** unvoniga sazovor boʻlgan.
* 2022-yilda Toshkentdagi Osiyo chempionatida ham **“Eng yaxshi hakam”** deb topilgan.

## Manbalar

## Tashqi havolalar
* Aleksandr Hamidov — BoxRec veb-saytidagi hakamlik statistikasi.
Tibbiyot tashkilotlarini litsenziyalash va akkreditatsiyalash markazi

**Tibbiyot tashkilotlarini litsenziyalash va akkreditatsiyalash markazi** (inglizcha: *Center for Licensing and Accreditation of Medical Organizations*, qisqacha **CLAMO**) — O‘zbekiston Respublikasi Sog‘liqni saqlash vazirligi huzuridagi davlat muassasasi bo‘lib, tibbiyot tashkilotlarini litsenziyalash, akkreditatsiyadan o‘tkazish va sohada sifat standartlarini joriy etish bilan shug‘ullanadi.  
Markaz faoliyati mamlakatda tibbiy xizmatlar sifatini oshirish, shifokorlar va tibbiyot muassasalarining mas’uliyatini kuchaytirish, hamda bemorlar huquqlarini himoya qilishga qaratilgan.

## Tashkil topishi
Markaz O‘zbekiston Respublikasi Prezidentining 2023-yil 20-iyundagi PQ–197-sonli qarori hamda O‘zbekiston Respublikasi Vazirlar Mahkamasining 2024-yil 24-iyuldagi 444-sonli qaroriga muvofiq tashkil etilgan.  
Mazkur qarorlar bilan tibbiyot tashkilotlarini litsenziyalash va akkreditatsiyalash bo‘yicha yagona markazlashtirilgan tizim yaratildi.

## Asosiy vazifalari
Markaz quyidagi yo‘nalishlarda faoliyat olib boradi:
* tibbiyot tashkilotlarini litsenziyalash va akkreditatsiyalashni ta’minlash;  
* xalqaro tajriba asosida sifat standartlarini ishlab chiqish;  
* litsenziatlarning tibbiy xizmatlar sifati va litsenziya talablariga rioya etishini nazorat qilish;  
* nodavlat tibbiyot sektorini qo‘llab-quvvatlash va rivojlantirish strategiyasini ishlab chiqish;  
* xalqaro akkreditatsiya tashkilotlarini jalb etish;  
* “xavfsiz tibbiyot” standartlarini joriy etish;  
* milliy akkreditatsiya tizimini yaratish.

## Xalqaro hamkorlik
Markaz bir qator xalqaro tashkilotlar bilan hamkorlik aloqalarini yo‘lga qo‘ygan:
* Joint Commission International (JCI)  
* ISQua External Evaluation Association  
* Temos International Healthcare Accreditation  
* National Accreditation Board for Hospitals & Healthcare Providers (NABH, Hindiston)  
* Apollo Hospitals (Hindiston)  
* Qozog‘iston Respublikasining sog‘liqni saqlash sohasida sifat va akkreditatsiya instituti  

## Raqamli loyihalar
* clamo.uz portali orqali arizalarni onlayn qabul qilish;  
* elektron ma’lumotlar bazasi orqali litsenziya va akkreditatsiya jarayonlarini raqamlashtirish;  
* 1369 qisqa raqami va maxsus QR kodlar orqali aholining tibbiy xizmatlar sifati haqidagi fikrlarini yig‘ish.

## Ijtimoiy ahamiyati
Markaz faoliyati tibbiyot muassasalari ishida shaffoflikni ta’minlaydi, sifat standartlariga rioya etish darajasini oshiradi va aholiga ko‘rsatilayotgan tibbiy xizmatlar sifatini baholash tizimini shakllantiradi.  
CLAMO aholining huquqlarini himoya qilish, nodavlat tibbiyot tarmog‘ini rivojlantirish va sog‘liqni saqlash tizimini barqaror boshqarishga hissa qo‘shadi.

## Manbalar

## Tashqi havolalar
* CLAMO rasmiy veb-sayti  
* O‘zbekiston Respublikasi Sog‘liqni saqlash vazirligi  
* Prezident qarori PQ–197 (Lex.uz)  
* Vazirlar Mahkamasi qarori №444 (Lex.uz)
Kotryna Kulbytė

**Kotryna Kulbytė** – Litvalik futbol tahlilchisi, murabbiylar oʻqituvchisi va UEFAning PRO darajasidagi futbol murabbiyi boʻlib, hozirda Oʻzbekiston ayollar milliy terma jamoasiga bosh murabbiylik qilmoqda.

## Faoliyat
2014-yildan 2018-yilgacha u Litvaning bir nechta futbol klublari akademiyasida oʻgʻil bolalar murabbiyi boʻlib ishlagan. Ayni paytda, 2015-yildan 2018-yilgacha Litvaning 15 yoshgacha boʻlgan qizlar milliy terma jamoasida yordamchi murabbiy vazifasini bajargan.

2015-yildan 2018-yilgacha u Litvaning 15 va 17 yoshgacha boʻlgan qizlar milliy terma jamoalarida yordamchi murabbiy sifatida faoliyat yuritgan. 2016-yildan 2019-yilgacha Litva milliy qizlar futbol akademiyasining bosh murabbiyi lavozimida ishlagan.

2019-yildan 2020-yilgacha u Braziliyada yashab, individual mahorat boʻyicha murabbiy sifatida faoliyat olib borgan.

2020-yildan boshlab yosh futbolchilar guruhlari bilan ishlay boshlagan: Litvaning 15 va 17 yoshgacha boʻlgan qizlar jamoalarida yordamchi murabbiy sifatida.

2020-yildan 2023-yilgacha „Vilnyus“ ayollar futbol klubining bosh murabbiyi va texnik direktori lavozimlarida ishlagan.

2021-yildan 2025-yilgacha u Litvaning 15 va 17 yoshgacha boʻlgan qizlar milliy terma jamoalari bosh murabbiyi, murabbiylik taʼlimi boʻyicha mutaxassis (UEFA C va UEFA B litsenziyalari boʻyicha UEFA instruktori) sifatida faoliyat yuritgan, shuningdek, Litva futbol federatsiyasi qoshidagi Ayollar futboli va murabbiylar taʼlimi boʻlimida ishlagan. Shu bilan birga, 2022-yildan 2025-yilgacha u Litva katta ayollar milliy terma jamoasining yordamchi murabbiyi vazifasini bajargan.

2025-yil 16-yanvarda Oʻzbekiston ayollar milliy terma jamoasining bosh murabbiyi etib tayinlandi. Uning murabbiyligi qoʻl ostida Oʻzbekiston terma jamoasi oʻz tarixida oltinchi marta 2026-yilgi Osiyo kubogiga yoʻllanma qoʻlga kiritgan.

## Shaxsiy hayoti
U ingliz, portugal va rus tillarini mukammal biladi.

## Manbalar

## Havolalar
* Kotryna Kulbytė Globalsportsarchive saytida
* Kotryna Kulbyte Elitefootball saytida
* Kotryna Kulbytė Sofascore saytida
*
2026-yilgi Ispaniya Superkubogi

**2026-yilgi Ispaniya Superkubogi** () — Ispaniya futbol tizimidagi klublar oʻrtasida oʻtgan mavsumdagi yirik musobaqalarda muvaffaqiyat qozongan jamoalar ishtirok etadigan Ispaniya Superkubogi musobaqasining 42-nashridir.

Amaldagi chempion — Barcelona klubi boʻlib, u oʻtgan mavsumda ham La Liga, ham Copa del Rey turnirlarida gʻolib chiqqan.

## Ishtirokchi jamoalar
Turnirda 2024/25-yilgi Copa del Rey va 2024/25-yilgi La Liga musobaqalarining g‘oliblari hamda ikkinchi o‘rin egalari ishtirok etishi rejalashtirilgan edi. La Liganing eng yuqori ikki o‘rinni egallagan jamoalari ayni paytda kubok finaliga ham chiqqani sababli, qolgan ikkita o‘rin ligadagi uchinchi va to‘rtinchi o‘rinni egallagan klublar bilan to‘ldirildi. Bu holat 2019-yilda to‘rt jamoali format joriy etilganidan beri ilk bor kuzatildi.

Quyidagi jamoalar musobaqada ishtirok etdi:

## Musobaqa joyi
Uchala o‘yin ham Saudiya Arabistonining Jidda shahridagi King Abdullah Sports City stadionida o‘tkazildi..

## Oʻyinlar
Oʻyinlar vaqti SAST (UTC+3) boʻyicha berilgan.

### Pley-off jadvali


### Yarimfinal

----

### Final

## Yana qarang

* 2025/26-yilgi La Liga
* 2025/26-yilgi Copa del Rey

## Manbalar
Bob Houghton

**Robert Douglas Houghton** (1947-yil 30-oktyabrda tugʻilgan) ingliz futbol murabbiyi va sobiq futbolchi. Uning faoliyati 30 yildan ortiq davom etib, 10 ta mamlakatni qamrab olgan. U Shvetsiyaning „Malmoʻ FF“ jamoasini 1979-yilgi Yevropa chempionlar kubogi finaliga olib chiqqani va u yerda „Nottingem Forest“ jamoasiga magʻlub boʻlgani bilan mashhurdir.

## Manbalar

## Havolalar
* FC Zürich stats
Amaliy dasturlarning ikkilik interfeysi

**Amaliy dasturlarning ikkilik interfeysi** (; qisqartmasi **ABI**) — argumentlarni uzatish formatlarini va dastur hamda operatsion tizim oʻrtasidagi oʻzaro taʼsir qoidalarini qatʼiy belgilaydigan quyi sath interfeysi. U operatsion tizim tomonidan bajarilayotgan dasturga taqdim etiladigan interfeyslarning toʻplamini ifodalaydi.

## Manbalar

## Adabiyotlar

*
Sherzod Qosimov

**Sherzod Qosimov** (1988-yil 4-avgustda tugʻilgan) – Oʻzbekistonlik sobiq futbol hakami.

## Hakamlik faoliyati
2010-yildan 2021-yilgacha Oʻzbekistondagi futbol turnirlarida hakamlik qilgan. 2014-yildan boshlab oʻzbekistonlik FIFA hakamlari qatoriga kiritilgan va xalqaro oʻyinlarni boshqarishni boshlagan. 2020-yil Oʻzbekiston Superligasi oʻyinlarida natijaga taʼsir koʻrsatgan deb topilgani uchun toʻrta oʻyinga chetlatilgan. 2021-yil 14-yanvarda uch yil muddatga Oʻzbekiston futbol assotsiatsiyasi tomonidan Oʻzbekiston Superligasi va Pro ligasi oʻyinlarida natijalarga qasddan taʼsir koʻrsatgani uchun chetlatilgan.

## Faoliyatidagi muhim oʻyinlar
2019-yilgi Oʻzbekiston kubogi finalini boshqargan.

## Manbalar

## Havolalar
* Sherzod Qosimov OʻzPFL saytida
* Sherzod Qosimov PFL saytida
* Sherzod Qosimov Transfermarkt saytida
* https://www.worldfootball.net/referee_summary/sherzod-kasimov/
* https://worldreferee.com/referee/sherzod_kasimov
Amaliy sath

**Amaliy sath** () — 
# Ochiq tizimlarning oʻzaro ishlashini taʼminlovchi OSI modelining eng yuqori sathi boʻlib, elektron pochta va fayl almashinuvi kabi kommunikatsiya xizmatlarini bajaradi;
# ISO/OSI yetti sathli modelida kompyuterlarning tarmoqda oʻzaro ishlash usullarini belgilovchi yettinchi sath. Ushbu sath quyi sathlar tomonidan taqdim etilgan xizmatlardan foydalanadi, biroq tarmoq apparat vositalarining xususiyatlaridan mustaqildir. Amaliy sath maʼlumotlar bazalarini boshqarish tizimlari, elektron pochta va terminal emulyatsiya dasturlari kabi ilovalarning tarmoq operatsion tizimi bilan oʻzaro ishlash tamoyillarini aniqlaydi.

## Manbalar

## Adabiyotlar

*
Amerika standartlar milliy instituti

**Amerika standartlar milliy instituti** (; qisqartmasi — **ANSI**) — Qoʻshma Shtatlardagi milliy standartlashtirish faoliyatini muvofiqlashtiruvchi nodavlat notijorat tashkilot. Institut 1918-yilda tashkil etilgan boʻlib, sanoat korxonalari, hukumat idoralari, professional uyushmalar va boshqa manfaatdor tomonlar oʻrtasida standartlar ishlab chiqish jarayonini boshqaradi hamda ularning uygʻunligini taʼminlaydi. 

**ANSI** turli sohalarda, jumladan, aloqa tizimlari, axborot texnologiyalari, xavfsizlik, energiya va ishlab chiqarish jarayonlariga oid standartlarning ishlab chiqilishi va joriy etilishida muhim rol oʻynaydi. Tashkilot Xalqaro elektrotexnika komissiyasi (IEC) va Xalqaro standartlashtirish tashkilotining toʻlaqonli aʼzosi hisoblanadi.

## Manbalar

## Adabiyotlar

*
Abbos Forugʻiy Bastamiy

**Abbos Forugʻiy Bastamiy** (: 1798–1857) – Qojar Eronida yashagan shoir.

## Yoshlik yillari
Forugʻiy Karbalo shahrida tugʻilgan. U Ogʻa Muhammad Xoni Qojar () saroyida hisobchi boʻlib ishlagan Ogʻa Musoning oʻgʻli edi. Ogʻa Musoning mashhurligining kamayishi va keyinchalik Ogʻa Muhammad Xon tomonidan jazolanganidan soʻng, u Karbaloga koʻchib oʻtadi va u yerda 1814-yilda vafot etadi. Koʻp oʻtmay, Forugʻiy Eron shimolidagi Sari shahriga koʻchib oʻtgan va u yerda bir necha yil qirollik tanga zarbxonasi boshligʻi boʻlib ishlagan amakisi Dust-Ali Xon Moyyer al-Mamalek bilan yashagan.

## Shoir sifatida hayoti
Yigirma yoshining boshida Forugʻiy, Dust-Ali Xonning saʼy-harakatlari tufayli, Fathali Shoh Qojar () saroyi bilan tanishdi. Bir necha yil oʻtgach, Fathali Shoh uni Xurosan hokimi boʻlgan Qojar shahzodasi Hasan Ali Mirzo izdoshlari qatoriga qoʻshilishi uchun Mashhadga yubordi. Aynan shu yerda u oʻzining taxallusini Hasan Ali Mirzoning oʻgʻli Forugʻiy al-Davlaga hurmat bajo keltirish uchun „Meshkin“dan „Forugʻiy“ga oʻzgartirdi. Foruğiy va shoir Qaani ham umr boʻyi davom etgan yaqin doʻstlik munosabatlarini oʻrnatdilar.

## Vafoti
Forugʻiy 1857-yilda Tehronda vafot etgan.

## Manbalar

## Adabiyotlar
* 
*
Safranbolulu Izzet Mehmet posho

**Safranbolulu Izzet Mehmet posho** (1743-yil – 1812-yil 18-sentyabr) – Usmoniylar imperiyasi bosh vaziri, 1794-yildan 1798-yilgacha xizmat qilgan.

Izzet Mehmet posho Safranbolu shahrida (hozirgi Turkiyaning Karabuk viloyati) tugʻilgan. *Kapudan posho* (buyuk qoʻmondon) Hoji Benli Mustafo posho uning amakisi boʻlgan. Izzet Mehmed posho 1759/1760-yillarda amakisi bilan ishlash uchun Istanbulga kelgan. 1778-yilda esa Halil Hamid poshoning qiziga uylangan.

Izzet Mehmet posho Usmoniylarning Jidda (1787–1790), Morea (1790–1791),  va Misr viloyati (1791-yil may – 1794-yil sentyabr) hokimi boʻlib xizmat qilgan.

1794-yil 19-oktyabrda Izzet Mehmet posho Sulton Salim III tomonidan sadr vazir etib tayinlangan. 1798-yil 30-avgustda ishdan boʻshatilgan va Chiosga (hozirgi Gretsiya oroli), soʻngra Manisaga surgun qilingan. Izzet Mehmet posho 1812-yil 19-sentyabrda Manisada vafot etgan.

## Meros
Izzet Mehmet oʻzining tugʻilgan shahri Safranboluda 1797-yilda qoʻriqlash minorasini, 1798-yilda masjid qurdirgan.

## Yana qarang
* Usmoniylar imperiyasi Buyuk vazirlarining roʻyxati

## Manbalar
Bahodir Andijoniy

**Bahodir Andijoniy** (toʻliq ismi: **Bahodir Orifjonovich Andijoniy**; 1955-yilda tugʻilgan, Andijon viloyati) – oʻzbek shoiri, tarjimon, adabiyotshunos, Oʻzbekiston Yozuvchilar uyushmasi aʼzosi.

## Hayoti
Bahodir Andijoniy 1955-yilda Andijon viloyatida tavallud topgan. Uning ilk sheʼrlari 1970-yillar oxirida respublika matbuotida chop etilgan.

Shoir oʻzining adabiyotdagi xizmatlari uchun turli faxriy yorliqlar va mukofotlar bilan taqdirlangan. 2025-yilda uning 70 yillik yubileyi nishonlandi.
## Manbalar
Mehran Gʻasemiy

**Mehran Gʻassemiy** () (1977-yil 8-aprel – 2008-yil 9-yanvar) – eronlik jurnalist. U Eron yadro jamiyati va Tashqi siyosat boʻyicha mutaxassis boʻlib, Eron gazetalarida yuzlab maqolalar nashr etgan.

## Yoshlik yillari
Gʻassemiy sobiq islohotchi parlament raisi Mehdi Karubiy tomonidan tashkil etilgan partiya nomi bilan atalgan islohotparvar kundalik „Etemad-e Melli“ gazetasining Xalqaro ishlar boʻlimi muharriri boʻlib ishlagan.

U Mahmud Ahmadinejad boshchiligidagi hukumatning konservativ siyosatining tanqidchisi edi.

2005-yilgi Eron prezidentlik saylovlari davomida Gʻassemiy Akbar Hoshimiy Rafsanjoniyni targʻib qilgan va uning raqiblarini tanqid qilgan Aftab News yangiliklar veb-saytining bosh muharriri edi.

## Vafoti
Mehran Gʻassemiy 2008-yil 9-yanvarda Tehrondagi uyida 30 yoshida yurak yetishmovchiligidan vafot etdi va Tehron qabristonida (Behesht-e Zahra) „jurnalistlar“ boʻlimiga (Gʻetʼey-e Ashaab-e-Rasaaneh) dafn qilindi.

## Kitoblari
* *Kimiâ Xâtoun*, Sâles nashriyoti
* *Felestin, na solh, na sâzesh*

## Manbalar

## Havolalar
* Gʻassemiy blogi
* Gʻassemiy vafoti haqida Ataʼulloh Mohajeraniy tomonidan
Muhammad Gʻoziy (tarjimon)

**Muhammad Gʻoziy** (, ; 1913-yil 3-avgust, Eron, Mahabad – 1998-yil 14-yanvar, Tehron) – asli kurd boʻlgan taniqli eron tarjimoni va yozuvchisi boʻlib, asosan fransuz tilidan fors tiliga koʻplab kitoblarni tarjima qilgan. U deyarli 70 ta kitob yozgan/tarjima qilgan.

Gʻoziy Tehronning Dor ul-Fununida adabiyotni oʻrgangan.

1953-yilda Gʻoziy *Pingvin oroli* asarining fors tiliga tarjimasini nashr etdi. Keyingi yili u *[[Kichkina shahzoda]]* kitobini tarjima qildi. Servantesning *[[Don Kixot]]* asarini tarjima qilgani uchun u Tehron universiteti tomonidan yilning eng yaxshi tarjimasi uchun mukofot oldi. U *[[Madam Bovari]]*, *Mahkumning oxirgi kuni*, *Kapitan Mixalis*, *Yana xochga mixlangan Masih*, *Yunon Zarbasi* va *[[Dekameron]]* kabi 60 dan ortiq kitoblarni tarjima qilgan.

U 1998-yil 14-yanvarda Tehronning *Day Hospital* kasalxonasida 85 yoshida vafot etgan.

## Manbalar
Laz Aziz Ahmed posho

**Laz Aziz Ahmed posho** (; 1819-yil martda Arzirumda vafot etgan) – Usmoniylar davlat arbobi. Usmoniylar imperiyasi bosh vaziri boʻlib xizmat qilgan.

## Hayoti
Dastlabki davrlarda Ahmed posho yanichar sifatida xizmat qilgan va tez orada *Kapıcıbaşı* lavozimiga koʻtarilgan. Keyinchalik Breila viloyatining hokimi boʻlgan. Rus–Turk urushi (1806–1812) davrida Usmoniylar qoʻshinlariga boshchilik qilish uchun Arzirumga yuborilgan. Dastlabki janglardagi gʻalabalardan soʻng Ahmed posho bosh vazir lavozimiga tayinlangan. Biroq 1812-yil 28-mayda imzolangan Buxarest sulhidan keyin Hurshid posho tomonidan noʻnoq deya ayblanib, tez orada lavozimidan ozod etilgan. 1812-yil 5-sentyabrda uning oʻrniga Hurshid posho bosh vazir etib tayinlangan. 1814-yilda esa Bursa, soʻngra Halab va Arzirum viloyatlari hokimi boʻlgan. Ahmed posho 1819-yil mart oyida Arzirumda vafot etgan.

## Yana qarang
* Usmoniylar imperiyasi Buyuk vazirlarining roʻyxati

## Adabiyotlar

* Buz, Ayhan (2009) „Usmonli Sadrazamlari“, Istanbul: Neden Kitap,
* Danişmend, Ismail Hâmi (1971), Osmanlı Devlet Erkâni, Istanbul: Türkiye Yayınevi.
* Tektash, Nozim (2002), Sadrazamlar Osmanlı'da Ikkinchi Adam Saltanati, Istanbul: Çatı Yayınevi.
Mehmed Emin Rauf posho

**Mehmed Emin Rauf posho** (1780&#x2013;1860) – Usmoniylar davlat arbobi, Sulton Mahmud II hukmronligi davrida ikki marta (), Tanzimot davrida Abdulmajid I () davrida uch marta Usmoniylar Imperiyasining sadr vaziri boʻlgan.

## Manbalar

## Adabiyotlar

* Shaw, SJ va Shaw, EZ (1997). Usmonli imperiyasi tarixi, 2-jild. Kembrij: Kembrij universiteti nashriyoti.
Hamza Yusuf

**Hamza Yusuf** (asl ismi **Mark Hanson**, 1958-yilda tugʻilgan) – amerikalik islom olimi, neotraditionalist va Zaytuna kolleji asoschilaridan biri. Islomda anʼanaviy taʼlim tarafdori boʻlib, islom ilmlari va anʼanaviy taʼlim uslublarini dunyo boʻylab targʻib qilgan.
## Manbalar
Palmiro Togliatti

**Palmiro Togliatti** (; 1893-yil 26-mart, Italiya Qirolligin, Genuya shahri — 1964-yil 21-avgust, Ukraina SSR, Qrim viloyati, Yalta shahri) — italyan va xalqaro kommunistik harakatning arbobi. 1927–1934 hamda 1938–1964-yillarda Italiya Kommunistik partiyasining bosh kotibi.

## Manbalar

## Adabiyotlar

* 

## Havolalar
Yoqub ibn Isʼhoq at-Tamimiy

**Yoqub ibn Isʼhoq at-Tamimiy** () – fotimiylar xizmatidagi qaroqchi. 934—935-yillarda Italiya qirgʻoqboʻyi hududlari, Sardiniya va Korsikaga qarshi yirik hujumlarni boshqargan.

## Dengiz ekspeditsiyasi
Xalifa al-Qoim Yoqubni 934-yil 22-iyunda al-Mahdiyyadan 20 ta kemadan (15-asr ismoiliy tarixchisi Imadaddin Idrisning maʼlumotlariga koʻra; sunniy manbalar 30 ta kema) iborat flot bilan joʻnatgan. Gʻarbiy yoʻnalishdan suzib ketayotib, u baʼzi nasroniy savdo kemalariga duch kelgan, ularni talon-taroj qilgan va kemadagilarni asirga olgan. Keyin Fotimiylar floti Genuyani bosib oldi va shaharni talon-taroj qildi. Qaytish safari paytida u Genuyaning talon-taroj qilinishi haqidagi xabarni safarbar qilgan Vizantiya kemalari tomonidan hujumga uchradi, ammo ularni magʻlub etdi. Shuningdek, u 8000 ga yaqin mahbuslar bilan al-Mahdiyyaga gʻalaba bilan qaytishdan oldin Sardiniya va Korsikaga bostirib kirdi.

## Oilasi
Uning akasi Xalil Fotimiylar xizmatida katta qoʻmondon boʻlib, kamida 913-yildan 944-yilgacha (vafotiga qadar) Qayruan arab *[[Jund|jundiga]]* rahbarlik qilgan.

## Manbalar

## Adabiyotlar
* 
*
Çavuşbaşı Memiş posho

**Çavuşbaşı Memiş posho** – 1808-yil 16-noyabrdan 1808-yil dekabrigacha xizmat qilgan Usmoniylar sadr vaziri. Asli kelib chiqishi alban boʻlgan. Uning sharafli ismi *Çavuşbaşı* „bosh serjant“ degan maʼnoni anglatadi.

## Manbalar